title: Регламент за изпълнение (ЕС) № 57/2014 на Комисията от 22 януари 2014 година за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Třeboňský kapr (ЗГУ)]

text:
               23.1.2014

               BG

               Официален вестник на Европейския съюз

               L 20/4

      РЕГЛАМЕНТ ЗА ИЗПЪЛНЕНИЕ (ЕС) № 57/2014 НА КОМИСИЯТА

   от 22 януари 2014 година
   за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Třeboňský kapr (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по- специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Чешката република за одобрение на изменение в спецификацията на защитеното географско указание „Třeboňský kapr“, регистрирано по силата на Регламент (ЕО) № 1407/2007 на Комисията (2).

               (2)

               Предвид това, че по смисъла на член 53, параграф 2 от Регламент (ЕС) № 1151/2012 въпросното изменение не е несъществено, Комисията публикува в Официален вестник на Европейския съюз заявление за изменение в съответствие с член 50, параграф 2, буква а) от посочения регламент (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията, свързано с посоченото в приложението към настоящия регламент название.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 януари 2014 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 312, 30.11.2007 г., стр. 16.

      (3)  ОВ С 179, 25.6.2013 г., стр. 27.

      ПРИЛОЖЕНИЕ
      Земеделски продукти, изброени в приложение I към Договора, предназначени за консумация от човека:

         Клас 1.7.   Прясна риба, мекотели и ракообразни и продукти от тях

      ЧЕШКА РЕПУБЛИКА
      Třeboňský kapr (ЗГУ)


title: Регламент за изпълнение (ЕС) № 970/2012 на Комисията от 19 октомври 2012 година за определяне на коефициента на разпределение, приложим за подадените от 15 октомври до 16 октомври 2012 г. заявления за лицензии за внос на маслиново масло в рамките на тарифната квота на Тунис, и за прекратяване на издаването на лицензии за внос за месец октомври 2012 г.

text:
               20.10.2012

               BG

               Официален вестник на Европейския съюз

               L 290/11

         РЕГЛАМЕНТ ЗА ИЗПЪЛНЕНИЕ (ЕС) № 970/2012 НА КОМИСИЯТА
   от 19 октомври 2012 година
   за определяне на коефициента на разпределение, приложим за подадените от 15 октомври до 16 октомври 2012 г. заявления за лицензии за внос на маслиново масло в рамките на тарифната квота на Тунис, и за прекратяване на издаването на лицензии за внос за месец октомври 2012 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като има предвид, че:

               (1)

               Съгласно член 3, параграфи 1 и 2 от Протокол № 1 (3) към Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна (4) беше открита тарифна квота с нулево мито за внос на необработено маслиново масло с кодове по КН 1509 10 10 и 1509 10 90, изцяло получено в Тунис и транспортирано директно от тази държава в Европейския съюз, в рамките на ограничение, предвидено за всяка година.

               (2)

               Член 2, параграф 2 от Регламент (ЕО) № 1918/2006 на Комисията от 20 декември 2006 г. за откриването и управлението на тарифна квота за маслиново масло с произход от Тунис (5) предвижда месечни количествени ограничения за издаването на лицензии за внос.

               (3)

               Съгласно член 3, параграф 1 от Регламент (ЕО) № 1918/2006 пред компетентните органи бяха подадени заявления за издаване на лицензии за внос за общо количество, което надвишава ограничението за месец октомври, предвидено в член 2, параграф 2 от посочения регламент.

               (4)

               При тези обстоятелства Комисията следва да определи коефициент на разпределение, който да позволява издаването на лицензии за внос пропорционално на наличните количества.

               (5)

               Тъй като ограничението за месец октомври бе достигнато, за посочения месец вече не могат да бъдат издавани никакви лицензии за внос,

         ПРИЕ НАСТОЯЩИЯ РЕГЛАМЕНТ:
   Член 1
   Към заявленията, подадени от 15 октомври до 16 октомври 2012 г. по силата на член 3, параграф 1 от Регламент (ЕО) № 1918/2006, се прилага коефициент на разпределение от 0,635338 %.
   Прекратява се издаването на лицензии за внос за месец октомври 2012 г. за количествата, заявени след 22 октомври 2012 година.
   Член 2
   Настоящият регламент влиза в сила на 20 октомври 2012 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 октомври 2012 година.

            За Комисията, от името на председателя,

         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 97, 30.3.1998 г., стр. 57.

      (4)  ОВ L 97, 30.3.1998 г., стр. 2.

      (5)  ОВ L 365, 21.12.2006 г., стр. 84.


title: Регламент за изпълнение (ЕС) № 1033/2012 на Комисията от 26 октомври 2012 година за вписване на название в регистъра на защитените наименования за произход и защитените географски указания (Cabrito do Alentejo (ЗГУ)

text:
               8.11.2012

               BG

               Официален вестник на Европейския съюз

               L 308/7

         РЕГЛАМЕНТ ЗА ИЗПЪЛНЕНИЕ (ЕС) № 1033/2012 НА КОМИСИЯТА
   от 26 октомври 2012 година
   за вписване на название в регистъра на защитените наименования за произход и защитените географски указания (Cabrito do Alentejo (ЗГУ)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 6, параграф 2, първа алинея от Регламент (ЕО) № 510/2006 заявката за регистрация на названието „Cabrito do Alentejo“, подадена от Португалия, бе публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, названието следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 октомври 2012 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ C 52, 22.2.2012 г., стр. 22.

      ПРИЛОЖЕНИЕ
      Земеделски продукти, предназначени за консумация от човека, посочени в приложение I към Договора:

         Клас 1.1   Прясно месо (и карантия)

      ПОРТУГАЛИЯ
      Cabrito do Alentejo (ЗГУ)


title: Регламент за изпълнение (ЕС) № 840/2014 на Комисията от 1 август 2014 година за изменение на Регламент за изпълнение (ЕС) № 743/2013 за въвеждане на защитни мерки по отношение на вноса на двучерупчести мекотели от Турция, предназначени за консумация от човека  Текст от значение за ЕИП

text:
               2.8.2014

               BG

               Официален вестник на Европейския съюз

               L 231/3

         РЕГЛАМЕНТ ЗА ИЗПЪЛНЕНИЕ (ЕС) № 840/2014 НА КОМИСИЯТА
   от 1 август 2014 година
   за изменение на Регламент за изпълнение (ЕС) № 743/2013 за въвеждане на защитни мерки по отношение на вноса на двучерупчести мекотели от Турция, предназначени за консумация от човека
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 22, параграф 6 от нея,
   като има предвид, че:

               (1)

               Регламент за изпълнение (ЕС) № 743/2013 на Комисията (2) бе приет, тъй като при одити на службата за вътрешен одит на Комисията — Хранителната и ветеринарна служба (FVO), бяха установени неизправности при осъществяването на официалния контрол на производството на двучерупчести мекотели, предназначени за износ за Съюза, и тъй като държавите членки докладваха за несъответстващи пратки двучерупчести мекотели с произход от Турция, които не отговарят на микробиологичните стандарти на Съюза.

               (2)

               Компетентните органи на Турция представиха информация по отношение на корективните мерки, които бяха предприети за отстраняване на неизправностите, открити в системата за контрол на двучерупчести мекотели, предназначени за износ за Съюза. Предвид сериозността на слабостите, идентифицирани в хода на одитите на FVO обаче, преди евентуалната отмяна на мерките е необходим последващ одит на FVO. Освен това държавите членки докладваха за някои случаи на неспазване на микробиологичните стандарти при двучерупчести мекотели, представени за инспекция на граничен инспекционен пункт на влизане в Съюза.

               (3)

               Срокът за прилагането на Регламент (ЕС) № 743/2013 следва да бъде съответно изменен.

               (4)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Във втората алинея на член 5 от Регламент (ЕС) № 743/2013 датата „4 август 2014 г.“ се заменя с датата „4 август 2015 г.“
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 август 2014 година.

            За Комисията

            Председател

         José Manuel BARROSO

      (1)  ОВ L 24, 30.1.1998 г., стр. 9.

      (2)  Регламент за изпълнение (ЕС) № 743/2013 на Комисията от 31 юли 2013 година за въвеждане на защитни мерки по отношение на вноса на двучерупчести мекотели от Турция, предназначени за консумация от човека (ОВ L 205, 1.8.2013 г., стр. 1).


title: Регламент за изпълнение (ЕС) № 812/2012 на Комисията от 12 септември 2012 година за изменение на Регламент (ЕО) № 747/2001 на Съвета по отношение на тарифните квоти на Съюза за някои селскостопански и преработени селскостопански продукти с произход от Мароко

text:
               13.9.2012

               BG

               Официален вестник на Европейския съюз

               L 247/7

         РЕГЛАМЕНТ ЗА ИЗПЪЛНЕНИЕ (ЕС) № 812/2012 НА КОМИСИЯТА
   от 12 септември 2012 година
   за изменение на Регламент (ЕО) № 747/2001 на Съвета по отношение на тарифните квоти на Съюза за някои селскостопански и преработени селскостопански продукти с произход от Мароко
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 747/2001 на Съвета от 9 април 2001 г. относно начина на управление на тарифните квоти на Общността и на референтните количества за продукти, които могат да се ползват от преференции по силата на споразумения с някои средиземноморски страни, и за отмяна на Регламенти (ЕО) № 1981/94 и (ЕО) № 934/95 (1), и по-специално член 5, параграф 1, буква б) от него,
   като има предвид, че:

               (1)

               Между Европейския съюз и Кралство Мароко бе сключено Споразумение под формата на размяна на писма относно мерки за взаимна либерализация по отношение на селскостопански продукти, преработени селскостопански продукти, риба и рибни продукти, за замяната на Протоколи № 1, № 2 и № 3 и техните приложения и за измененията на Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна („Споразумението“) (2). Споразумението бе одобрено от името на Съюза с Решение 2012/497/ЕС на Съвета (3).

               (2)

               Споразумението предвижда нови тарифни квоти за селскостопански и преработени селскостопански продукти с произход от Мароко. В него се предвиждат също така промени в съществуващите тарифни квоти за продуктите, които са посочени в Регламент (ЕО) № 747/2001.

               (3)

               Освен това Споразумението преустановява прилагането на тарифни отстъпки в рамките на референтни количества, както е посочено в Регламент (ЕО) № 747/2001.

               (4)

               Необходимо е да бъдат въведени новите тарифни квоти, промените в съществуващите тарифни квоти и преустановяване прилагането на референтните количества, в съответствие с предвиденото в Споразумението. Следователно Регламент (ЕО) № 747/2001 следва да бъде съответно изменен.

               (5)

               За целите на изчисляване на тарифните квоти за първата година на прилагане, следва да се предвиди, в съответствие със Споразумението, че обемите на тарифните квоти, за които периодът на квотата е започнал преди датата на влизане в сила на Споразумението, следва да бъдат намалени пропорционално спрямо частта от периода, изминала преди посочената дата.

               (6)

               В съответствие със Споразумението месечното използване на допълнителната тарифна квота, която се прилага от 1 ноември до 31 май за внос в Европейския съюз на пресни или охладени домати с произход от Мароко, следва да бъде ограничено до 30 % от нейния първоначален обем от 28 000 тона нетно тегло.

               (7)

               Тъй като Споразумението влиза в сила на 1 октомври 2012 г., настоящият регламент следва да се прилага от същата дата.

               (8)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 747/2001 се изменя, както следва:

               1)

               Член 3а се заменя със следния текст:
               „Член 3а
               Специални разпоредби за тарифните квоти за домати с произход от Мароко
               1.   За домати с код по КН 0702 00 00, допуснати за свободно обращение през всеки период от 1 октомври до 31 май (наричан по-нататък „пазарна година“), усвояването на количества от месечните тарифни квоти, посочени в приложение II с пореден номер 09.1104, съответно от 1 октомври до 31 декември и от 1 януари до 31 март, се прекратява всяка година на 15 януари и на втория работен ден на Комисията след 1 април. На следващия работен ден на Комисията службите на Комисията определят неизползвания остатък за всяка от тези тарифни квоти и го предоставят за използване в рамките на допълнителната тарифна квота, приложима за същата пазарна година с пореден номер 09.1112.
               От датите, на които се прекратяват месечните тарифни квоти, всяко ползване със задна дата на количества от която и да е от прекратените месечни тарифни квоти, приложими през месеците ноември, декември и от януари до март, и всяко връщане на неизползвани количества към която и да е от спрените месечни тарифни квоти се извършва по допълнителната тарифна квота, приложима с пореден номер 09.1112 за същата пазарна година. Подробни разпоредби за управлението на тарифната квота с пореден номер 09.1112 се съдържат в параграф 2.
               2.   Месечното използване на допълнителната тарифна квота, посочена в приложение II с пореден номер 09.1112 за периода от 1 ноември до 31 май за домати с код по КН 0702 00 00 с произход от Мароко, допуснати за свободно обращение в Европейския съюз, се ограничава до 30 % от нейния първоначален обем от 28 000 тона нетно тегло.
               Тарифната квота с пореден номер 09.1112 се управлява като основна тарифна квота със 7 месечни тарифни подквоти, приложими под пореден номер 09.1193.
               Ползването на тази тарифна отстъпка може да се предоставя единствено при деклариране на пореден номер 09.1193.“

               2)

               Приложение II се заменя с текста, съдържащ се в приложението към настоящия регламент.

         Член 2
   Настоящият регламент влиза в сила в деня след публикуването му в Официален вестник на Европейския съюз.

   Той се прилага от 1 октомври 2012 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 септември 2012 година.

            За Комисията

            Председател

         José Manuel BARROSO

      (1)  ОВ L 109, 19.4.2001 г., стр. 2.

      (2)  ОВ L 241, 7.9.2012 г., стр. 4.

      (3)  ОВ L 241, 7.9.2012 г., стр. 2.

      ПРИЛОЖЕНИЕ

            „ПРИЛОЖЕНИЕ II

               МАРОКО

            Независимо от правилата за тълкуване на Комбинираната номенклатура, текстът на описанието на продуктите има само индикативна стойност, като преференциалният режим се определя в рамките на настоящото приложение от принадлежността към кодовете по КН, както са определени с Регламент за изпълнение (ЕС) № 1006/2011 на Комисията (ОВ L 282, 28.10.2011 г., стp. 1). Където пред кодовете по КН има указание „ех“, преференциалният режим се определя чрез прилагане на кода по КН и съответното описание, взети заедно.

               Тарифни квоти

                        Пореден №

                        Код по КН

                        Подразделение по ТАРИК

                        Описание на стоките

                        Период на квотата

                        Обем на квотата (в тона нетно тегло)

                        Мито по квотата

                        09.1104

                        0702 00 00

                        Домати, пресни или охладени

                        От 1.10 до 31.10.2012 г.

                        13 350

                        Освобождаване (1)
                            (2)

                        От 1.10 до 31.10.2013 г.

                        13 800

                        От 1.10 до 31.10.2014 г.

                        14 250

                        От 1.10 до 31.10.2015 г. и за всеки следващ период от 1.10 до 31.10

                        14 700

                        09.1104

                        0702 00 00

                        Домати, пресни или охладени

                        От 1.11 до 30.11.2012 г.

                        34 900

                        Освобождаване (1)
                            (2)

                        От 1.11 до 30.11.2013 г.

                        36 100

                        От 1.11 до 30.11.2014 г.

                        37 300

                        От 1.11 до 30.11.2015 г. и за всеки следващ период от 1.11 до 30.11

                        38 500

                        09.1104

                        0702 00 00

                        Домати, пресни или охладени

                        От 1.12 до 31.12.2012 г.

                        39 450

                        Освобождаване (1)
                            (2)

                        От 1.12 до 31.12.2013 г.

                        40 800

                        От 1.12 до 31.12.2014 г.

                        42 150

                        От 1.12 до 31.12.2015 г. и за всеки следващ период от 1.12 до 31.12

                        43 500

                        09.1104

                        0702 00 00

                        Домати, пресни или охладени

                        От 1.1 до 31.1.2013 г.

                        39 450

                        Освобождаване (1)
                            (2)

                        От 1.1 до 31.1.2014 г.

                        40 800

                        От 1.1 до 31.1.2015 г.

                        42 150

                        От 1.1 до 31.1.2016 г. и за всеки следващ период от 1.1 до 31.1

                        43 500

                        09.1104

                        0702 00 00

                        Домати, пресни или охладени

                        От 1.2 до 28.2.2013 г.

                        39 450

                        Освобождаване (1)
                            (2)

                        От 1.2 до 28.2.2014 г.

                        40 800

                        От 1.2 до 28.2.2015 г.

                        42 150

                        От 1.2 до 29.2.2016 г. и за всеки следващ период от 1.2 до 28/29.2

                        43 500

                        09.1104

                        0702 00 00

                        Домати, пресни или охладени

                        От 1.3 до 31.3.2013 г.

                        39 450

                        Освобождаване (1)
                            (2)

                        От 1.3 до 31.3.2014 г.

                        40 800

                        От 1.3 до 31.3.2015 г.

                        42 150

                        От 1.3 до 31.3.2016 г. и за всеки следващ период от 1.3 до 31.3

                        43 500

                        09.1104

                        0702 00 00

                        Домати, пресни или охладени

                        От 1.4 до 30.4.2013 г.

                        20 700

                        Освобождаване (1)
                            (2)

                        От 1.4 до 30.4.2014 г.

                        21 400

                        От 1.4 до 30.4.2015 г.

                        22 100

                        От 1.4 до 30.4.2016 г. и за всеки следващ период от 1.4 до 30.4

                        22 800

                        09.1104

                        0702 00 00

                        Домати, пресни или охладени

                        От 1.5 до 31.5.2013 г.

                        6 250

                        Освобождаване (1)
                            (2)

                        От 1.5 до 31.5.2014 г.

                        6 500

                        От 1.5 до 31.5.2015 г.

                        6 750

                        От 1.5 до 31.5.2016 г. и за всеки следващ период от 1.5 до 31.5

                        7 000

                        09.1112 (3)

                        0702 00 00

                        Домати, пресни или охладени

                        От 1.11.2012 г. до 31.5.2013 г. и за всеки следващ период от 1.11 до 31.5

                        28 000

                        Освобождаване (1)
                            (2)

                        09.1100

                        0703 20 00

                        Чесън, пресен или охладен

                        От 1.10 до 31.12.2012 г.

                        375

                        Освобождаване

                        От 1.1 до 31.12.2013 г. и за всяка следваща година

                        1 500

                        09.1137

                        0707 00 05

                        Краставици, пресни или охладени

                        От 1.11.2012 г. до 31.5.2013 г.

                        15 000

                        Освобождаване (1)
                            (4)

                        От 1.11.2013 г. до 31.5.2014 г.

                        15 450

                        От 1.11.2014 г. до 31.5.2015 г.

                        15 900

                        От 1.11.2015 г. до 31.5.2016 г.

                        16 350

                        От 1.11.2016 г. до 31.5.2017 г. и за всеки следващ период от 1.11 до 31.5

                        16 800

                        09.1133

                        0709 93 10

                        Тиквички, пресни или охладени

                        От 1.10.2012 г. до 20.4.2013 г.

                        50 000

                        Освобождаване (1)
                            (5)

                        От 1.10.2013 г. до 20.4.2014 г.

                        51 500

                        От 1.10.2014 г. до 20.4.2015 г.

                        53 000

                        От 1.10.2015 г. до 20.4.2016 г.

                        54 500

                        От 1.10.2016 г. до 20.4.2017 г. и за всеки следващ период от 1.10 до 20.4

                        56 000

                        09.1130

                        0805 20 10

                        05

                        Клементинки, пресни

                        От 1.11.2012 г. до 28.2.2013 г. и за всеки следващ период от 1.11 до 28/29.2

                        175 000

                        Освобождаване (1)
                            (6)

                        09.1118

                        0810 10 00

                        Ягоди, пресни

                        От 1.4 до 30.4.2013 г. и за всеки следващ период от 1.4 до 30.4

                        3 600

                        Освобождаване

                        09.1101

                        0810 10 00

                        Ягоди, пресни

                        От 1.5 до 31.5.2013 г. и за всеки следващ период от 1.5 до 31.5

                        1 000

                        6,4 MIN 1,2 EUR/100 kg/нето

                        09.1103

                        1702 50 00

                        Фруктоза, химически чиста

                        От 1.10 до 31.12.2012 г.

                        150

                        Освобождаване

                        От 1.1 до 31.12.2013 г. и за всяка следваща година

                        600

         (1)  Освобождаването се прилага само по отношение на адвалорната част на митото.

         (2)  В рамките на тази тарифна квота специфичното мито, предвидено в списъка на Европейския съюз за отстъпки към СТО, се намалява до нула, ако входната цена не е по-ниска от 461 EUR/t, което е договорената входна цена между Европейския съюз и Мароко. Ако входната цена за дадена пратка е по-ниска с 2, 4, 6 или 8 % от договорената входна цена, специфичното мито по квотата е равно съответно на 2, 4, 6 или 8 % от тази договорена входна цена. Ако входната цена за дадена пратка е по-ниска от 92 % от договорената входна цена, се прилага специфичното мито, за което е поет ангажимент в рамките на СТО.

         (3)  С цел да се ограничи месечното използване на тази тарифна квота до 8 400 тона нетно тегло, тя се управлява като основна тарифна квота със 7 месечни тарифни подквоти, приложими под пореден номер 09.1193. Ползването на тази тарифна квота се заявява единствено чрез деклариране на пореден номер на тарифната подквота 09.1193.

         (4)  В рамките на тази тарифна квота специфичното мито, предвидено в списъка на Европейския съюз за отстъпки към СТО, се намалява до нула, ако входната цена не е по-ниска от 449 EUR/t, което е договорената входна цена между Европейския съюз и Мароко. Ако входната цена за дадена пратка е по-ниска с 2, 4, 6 или 8 % от договорената входна цена, специфичното мито по квотата е равно съответно на 2, 4, 6 или 8 % от тази договорена входна цена. Ако входната цена за дадена пратка е по-ниска от 92 % от договорената входна цена, се прилага специфичното мито, за което е поет ангажимент в рамките на СТО.

         (5)  В рамките на тази тарифна квота специфичното мито, предвидено в списъка на Европейския съюз за отстъпки към СТО, се намалява до нула, ако входната цена не е по-ниска от:

                  —

                  424 EUR/t от 1 октомври до 31 януари и от 1 до 20 април, което е договорената входна цена между Европейския съюз и Мароко,

                  —

                  през периода от 1 февруари до 31 март се прилага входната цена на СТО в размер на 413 EUR/t, която е по-благоприятна от договорената входна цена.

            Ако входната цена за дадена пратка е по-ниска с 2, 4, 6 или 8 % от договорената входна цена, специфичното мито по квотата е равно съответно на 2, 4, 6 или 8 % от тази договорена входна цена. Ако входната цена за дадена пратка е по-ниска от 92 % от договорената входна цена, се прилага специфичното мито, за което е поет ангажимент в рамките на СТО.

         (6)  В рамките на тази тарифна квота специфичното мито, предвидено в списъка на Европейския съюз за отстъпки към СТО, се намалява до нула, ако входната цена не е по-ниска от 484 EUR/t, което е договорената входна цена между Европейския съюз и Мароко. Ако входната цена за дадена пратка е по-ниска с 2, 4, 6 или 8 % от договорената входна цена, специфичното мито по квотата е равно съответно на 2, 4, 6 или 8 % от тази договорена входна цена. Ако входната цена за дадена пратка е по-ниска от 92 % от договорената входна цена, се прилага специфичното мито, за което е поет ангажимент в рамките на СТО.“


title: Регламент за изпълнение (ЕС) № 69/2012 на Комисията от 26 януари 2012 година относно издаването на лицензии за внос на ориз в рамките на тарифните квоти, открити за подпериода на месец януари 2012 г. с Регламент за изпълнение (ЕС) № 1273/2011

text:
               27.1.2012

               BG

               Официален вестник на Европейския съюз

               L 24/7

         РЕГЛАМЕНТ ЗА ИЗПЪЛНЕНИЕ (ЕС) № 69/2012 НА КОМИСИЯТА
   от 26 януари 2012 година
   относно издаването на лицензии за внос на ориз в рамките на тарифните квоти, открити за подпериода на месец януари 2012 г. с Регламент за изпълнение (ЕС) № 1273/2011
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като взе предвид Регламент за изпълнение (ЕС) № 1273/2011 на Комисията от 7 декември 2011 г. за откриване и за начин на управление на някои тарифни квоти при внос на цял и на натрошен ориз (3), и по-специално член 5, първа алинея от него,
   като има предвид, че:

               (1)

               Регламент за изпълнение (ЕС) № 1273/2011 откри и определи начина на управление на някои тарифни квоти при внос на цял и на натрошен ориз, разпределени по страни на произход и групирани в няколко подпериода в съответствие с приложение I към посочения регламент за изпълнение.

               (2)

               За квотите, предвидени в член 1, параграф 1, букви а), б), в) и г) от Регламент за изпълнение (ЕС) № 1273/2011, първият подпериод е този на месец януари.

               (3)

               От съобщената информация съгласно член 8, буква а) от Регламент за изпълнение (ЕС) № 1273/2011 следва, че за квотите с пореден номер 09.4154 – 09.4112 – 09.4116 – 09.4117 – 09.4118 – 09.4119 – 09.4166 заявленията, подадени през първите 10 работни дни на месец януари 2012 г. в съответствие с член 4, параграф 1 от посочения регламент за изпълнение, се отнасят за количество, по-голямо от наличното. Поради това следва да се определи до каква степен могат да бъдат издавани лицензии за внос, като се определи коефициент на разпределение, който да се прилага към заявеното количество за съответнатите квоти.

               (4)

               От горепосочената информация следва също, че за квотатите с пореден номер 09.4127 – 09.4128 – 09.4148 – 09.4149 – 09.4150 – 09.4152 – 09.4153 заявленията, подадени през първите 10 работни дни на месец януари 2012 г. в съответствие с член 4, параграф 1 от Регламент за изпълнение (ЕС) № 1273/2011, се отнасят за количество, по-малко от наличното.

               (5)

               В съответствие с член 5, първа алинея от Регламент за изпълнение (ЕС) № 1273/2011 следва също да се определи общото налично количество за следващия подпериод за квотите с поредни номера 09.4127 – 09.4128 – 09.4148 – 09.4149 – 09.4150 – 09.4152 – 09.4153 – 09.4154 – 09.4112 – 09.4116 – 09.4117 – 09.4118 – 09.4119 – 09.4166.

               (6)

               С цел да се гарантира ефективното управление на процедурата за издаване на лицензии за внос, настоящият регламент следва да влезе в сила незабавно след публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   1.   По отношение на подадените през първите 10 работни дни на месец януари 2012 г. заявления за лицензии за внос на ориз, отнасящи се до квотатите с пореден номер 09.4154 – 09.4112 – 09.4116 – 09.4117 – 09.4118 – 09.4119 – 09.4166, посочени в Регламент за изпълнение (ЕС) № 1273/2011, се издават лицензии за заявеното количество, към което се прилага коефициентът на разпределение, определен в приложението към настоящия регламент.
   2.   Общото количество, налично за следващия подпериод в рамките на квотите с поредни номера 09.4127 – 09.4128 – 09.4148 – 09.4149 – 09.4150 – 09.4152 – 09.4153 – 09.4154 – 09.4112 – 09.4116 – 09.4117 – 09.4118 – 09.4119 – 09.4166, посочени в Регламент за изпълнение (ЕС) № 1273/2011, е определено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 26 януари 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 325, 8.12.2011 г., стр. 6.

      ПРИЛОЖЕНИЕ

         Количества за разпределение за подпериода на месец януари 2012 г. и налични количества за следващия подпериод съгласно Регламент за изпълнение (ЕС) № 1273/2011

                  a)

                  Квота за бланширан или полубланширан ориз от код по КН 1006 30, предвидена в член 1, параграф 1, буква а) от Регламент за изпълнение (ЕС) № 1273/2011:

                              Произход

                              Пореден номер

                              Коефициент на разпределение за подпериода на месец януари 2012 г.
                              (в %)

                              Общо налично количество за подпериода на месец април 2012 г.
                              (в kg)

                              Съединени американски щати

                              09.4127

                              — (1)

                              23 803 600

                              Тайланд

                              09.4128

                              — (1)

                              9 812 999

                              Австралия

                              09.4129

                              — (2)

                              1 019 000

                              Друг произход

                              09.4130

                              — (2)

                              1 805 000

                  б)

                  Квота за олющен ориз от код по КН 1006 20, предвидена в член 1, параграф 1, буква б) от Регламент за изпълнение (ЕС) № 1273/2011:

                              Произход

                              Пореден номер

                              Коефициент на разпределение за подпериода на месец януари 2012 г.
                              (в %)

                              Общо налично количество за подпериода на месец юли 2012 г.
                              (в kg)

                              Всички държави

                              09.4148

                              — (3)

                              1 634 000

                  в)

                  Квота за натрошен ориз от код по КН 1006 40 00, предвидена в член 1, параграф 1, буква в) от Регламент за изпълнение (ЕС) № 1273/2011:

                              Произход

                              Пореден номер

                              Коефициент на разпределение за подпериода на месец януари 2012 г.
                              (в %)

                              Общо налично количество за подпериода на месец юли 2012 г.
                              (в kg)

                              Тайланд

                              09.4149

                              — (4)

                              44 047 269

                              Австралия

                              09.4150

                              — (5)

                              16 000 000

                              Гвиана

                              09.4152

                              — (5)

                              11 000 000

                              Съединени американски щати

                              09.4153

                              — (4)

                              5 455 000

                              Друг произход

                              09.4154

                              1,447729

                              6 000 011

                  г)

                  Квота за бланширан или полубланширан ориз от код по КН 1006 30, предвидена в член 1, параграф 1, буква г) от Регламент за изпълнение (ЕС) № 1273/2011:

                              Произход

                              Пореден номер

                              Коефициент на разпределение за подпериода на месец януари 2012 г.
                              (в %)

                              Общо налично количество за подпериода на месец юли 2012 г.
                              (в kg)

                              Тайланд

                              09.4112

                              1,073576

                              0

                              Съединени американски щати

                              09.4116

                              2

                              0

                              Индия

                              09.4117

                              0,91078

                              0

                              Пакистан

                              09.4118

                              0,933048

                              0

                              Друг произход

                              09.4119

                              0,997548

                              0

                              Всички държави

                              09.4166

                              0,842279

                              17 011 014

         (1)  Заявленията покриват количества, по-малки или равни на наличните количества: следователно всички заявления могат да бъдат приети.

         (2)  Няма налично количество за този подпериод.

         (3)  За този подпериод не се прилага коефициент на разпределение: Комисията не е получила заявления за лицензии.

         (4)  Заявленията покриват количества, по-малки или равни на наличните количества: следователно всички заявления могат да бъдат приети.

         (5)  За този подпериод не се прилага коефициент на разпределение: Комисията не е получила заявления за лицензии.


title: Регламент за изпълнение (ЕС) № 468/2012 на Комисията от 1 юни 2012 година за изменение на Регламент (ЕС) № 28/2012 за установяване на приложимите изисквания при сертифициране на определени съставни продукти във връзка с вноса и транзитното им преминаване през територията на Съюза  текст от значение за ЕИП

text:
               5.6.2012

               BG

               Официален вестник на Европейския съюз

               L 144/1

         РЕГЛАМЕНТ ЗА ИЗПЪЛНЕНИЕ (ЕС) № 468/2012 НА КОМИСИЯТА
   от 1 юни 2012 година
   за изменение на Регламент (ЕС) № 28/2012 за установяване на приложимите изисквания при сертифициране на определени съставни продукти във връзка с вноса и транзитното им преминаване през територията на Съюза
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, параграф 5 от нея,
   като има предвид, че:

               (1)

               В Регламент (ЕС) № 28/2012 г. на Комисията (2) се определят правила относно сертифицирането на пратки от някои съставни продукти, въвеждани в Съюза от трети държави, включително съставни продукти, които съдържат преработени яйчни продукти.

               (2)

               Съгласно Регламент (ЕС) № 28/2012 пратките от съставни продукти, въведени в Съюза или преминаващи транзитно през територията му, следва да бъдат придружени от здравен сертификат в съответствие с образеца, установен в приложения I и II към него, и да отговарят на условията, установени в посочения сертификат.

               (3)

               Образците на сертификати, установени в приложения I и II към Регламент (ЕС) № 28/2012, понастоящем не включват подробни условия по отношение на преработените яйчни продукти, съдържащи се в съставните изделия, въведени в Съюза или преминаващи транзитно през територията му.

               (4)

               В Регламент (ЕО) № 798/2008 на Комисията от 8 август 2008 г. за установяване на списък от трети страни, територии, зони или подразделения, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (3) се установяват изискванията за ветеринарно сертифициране за вноса и транзита през Съюза на определени стоки, включително яйчни продукти. В него се предвижда, че стоките, въведени в Съюза или преминаващи транзитно през територията му, следва да бъдат придружени от ветеринарен сертификат за съответната стока и да отговарят на условията, установени в него.

               (5)

               Преработените яйчни продукти представляват потенциален риск за здравето на животните и когато се използват за производството на определени съставни продукти. Следователно е уместно условията, на които трябва да отговарят яйчните продукти съгласно Регламент (ЕО) № 798/2008 в случаите, когато тези продукти се въвеждат в Съюза или преминават транзитно през територията му, да се прилагат и за преработените яйчни продукти, използвани за производството на съставни продукти.

               (6)

               Образците на сертификати, установени в приложения I и II към Регламент (ЕС) № 28/2012, включват условието износът и транзитното преминаване през територията на ЕС на месо или млечни продукти, използвани за производството на съставни продукти, от страната на произход да са разрешени от приложимото законодателство на Съюза относно износа на месни и млечни продукти в Съюза. Освен това посочените образци на сертификати съдържат условието страната на произход на месото или млечните продукти да е същата като държавата на износ на съставните продукти.

               (7)

               С тези две условия се гарантира, че месото и млечните продукти с произход от трети страни, използвани за производството на съставни продукти, отговарят на правилата на Съюза за здравето на хората и животните. Въпреки това условието държавата на произход и държавата на износ да е една и съща не позволява вноса и транзита през територията на Съюза на съставни продукти, изнесени от трета страна, но които съдържат месни и млечни продукти с произход от Съюза.

               (8)

               Месото и млечните продукти с произход от Съюза отговарят на условията във връзка с опазването на човешкото здраве и здравето на животните, предвидени в законодателството на Съюза. Следователно е целесъобразно да бъдат изменени условията, включени в образците на сертификати, установени в приложения I и II към Регламент (ЕС) № 28/2012, за да се позволи използването на месни и млечни продукти с произход от Съюза за производството на съставни продукти в трети страни, от които е разрешен износът на съставни продукти за Съюза.

               (9)

               В Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети страни на определени месни продукти и обработени стомаси, пикочни мехури и черва за консумация от човека (4) се предвижда, че държавите членки следва да разрешат вноса в Съюза на определени месни продукти, които отговарят на условията относно произхода и обработката, установени в приложение II към същото решение. В това приложение се определят също и правилата за неспециалната обработка (обработка тип А), на която се подлагат внесените продукти, когато произхождат от трети страни, в които здравният статус на животните не представлява опасност за здравето на животните в Съюза. Тъй като тези продукти могат да бъдат пряко внасяни в Съюза, е целесъобразно да бъдат изменени условията, определени в образците на сертификати, установени в приложения I и II към Регламент (ЕС) № 28/2012, за да се позволи използването на такива месни продукти за производството на съставни продукти в трети страни, от които е разрешен износът на съставни продукти в Съюза, при условие че третата държава, от която се изнасят съставните продукти, гарантира, че посочените пратки месни продукти отговарят на изискванията по отношение на здравето и произхода, предвидени в законодателството на Съюза, и че износът на същите месни продукти от нейната територия за Съюза е разрешен при същите условия.

               (10)

               В Регламент (ЕС) № 605/2010 на Комисията от 2 юли 2010 г. за определяне на ветеринарно-санитарните и здравните условия и условията за ветеринарно сертифициране при въвеждането в Европейския съюз на сурово мляко и млечни продукти, предназначени за консумация от човека (5) се предвижда, че държавите членки следва да разрешат вноса на пратки от сурово мляко и млечни продукти от третите страни или части от тях, изброени в колона А от приложение I към същия регламент. В допълнение, в Регламент (ЕС) № 605/2010 се предвижда, че държавите членки следва да разрешат вноса на пратки на определени млечни продукти от трети страни или части от тях, които не са изложени на риск от болестта шап, изброени в колона Б от приложение I към него, при условие че млечните продукти са или пастьоризирани, или произведени от пастьоризирано чрез еднократна термична обработка сурово мляко, съгласно посоченото в същия регламент. Тъй като тези млечни продукти могат да бъдат пряко внасяни в Съюза, е целесъобразно да бъдат изменени условията, определени в образците на сертификати, установени в приложения I и II към Регламент (ЕС) № 28/2012, за да се позволи използването на тези млечни продукти за производството на съставни продукти в трети страни, които имат разрешение за износ на съставни продукти за Съюза, при условие че третата държава на износ на съставните продукти гарантира, че посочените млечни продукти отговарят на изискванията по отношение на здравето и произхода, предвидени в законодателството на Съюза, и че износът на същите млечни продукти от нейната територия за Съюза е разрешен при същите условия.

               (11)

               Поради това Регламент (ЕС) № 28/2012 следва да бъде съответно изменен.

               (12)

               За да се избегнат смущения в нормалния ход на търговията, използването на сертификати, издадени в съответствие с Регламент (ЕС) № 28/2012 преди влизането в сила на настоящия регламент, следва да бъде разрешено за преходен период.

               (13)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Приложения I и II към Регламент (ЕС) № 28/2012 се заменят с текста в приложението към настоящия регламент.
   Член 2
   За преходен период до 31 декември 2012 г. могат да продължат да бъдат въвеждани в Съюза пратки от съставни продукти, придружени от сертификати, издадени преди 1 октомври 2012 г. в съответствие с образците, установени в приложения I и II към Регламент (ЕС) № 28/2012, преди измененията, въведени с настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 юни 2012 година.

            За Комисията

            Председател

         José Manuel BARROSO

      (1)  ОВ L 18, 23.1.2003 г., стр. 11.

      (2)  ОВ L 12, 14.1.2012 г., стр. 1.

      (3)  ОВ L 226, 23.8.2008 г., стр. 1.

      (4)  ОВ L 312, 30.11.2007 г., стр. 49.

      (5)  ОВ L 175, 10.7.2010 г., стр. 1.

      ПРИЛОЖЕНИЕ
      „
            ПРИЛОЖЕНИЕ I

               Образец на санитарен сертификат за внос в Европейския съюз на съставни продукти, предназначени за консумация от човека

            ПРИЛОЖЕНИЕ II

               Образец на санитарен сертификат за транзитно преминаване или складиране в Европейския съюз на съставни продукти, предназначени за консумация от човека

         “


title: Регламент за изпълнение (ЕС) № 743/2013 на Комисията от 31 юли 2013 година за въвеждане на защитни мерки по отношение на вноса на двучерупчести мекотели от Турция, предназначени за консумация от човека  текст от значение за ЕИП

text:
               1.8.2013

               BG

               Официален вестник на Европейския съюз

               L 205/1

         РЕГЛАМЕНТ ЗА ИЗПЪЛНЕНИЕ (ЕС) № 743/2013 НА КОМИСИЯТА
   от 31 юли 2013 година
   за въвеждане на защитни мерки по отношение на вноса на двучерупчести мекотели от Турция, предназначени за консумация от човека
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 22, параграф 1 от нея,
   като има предвид, че:

               (1)

               Службата за вътрешен одит на Комисията — Хранителната и ветеринарна служба — извърши последващ одит в Турция за оценка на официалния контрол на производството на рибни продукти и двучерупчести мекотели, предназначени за износ за Съюза. Одитът установи някои слабости в извършването на официалния контрол, и по-специално значителни недостатъци при анализите в посетените официални лаборатории. Следователно турският компетентен орган не може надеждно да гарантира, че за всички двучерупчести мекотели, изнасяни за Съюза, са изпълнени санитарните норми на ЕС.

               (2)

               Освен това държавите членки са докладвали за голям брой пратки двучерупчести мекотели с произход от Турция, които не отговарят на микробиологичните стандарти на Съюза.

               (3)

               С цел защита на човешкото здраве е целесъобразно двучерупчестите мекотели с произход от Турция да бъдат подлагани на подходящи проверки, за да се предотврати пускането на пазара на продукти, които са негодни за консумация от човека. Компетентните органи следва официално да задържат съответните пратки на граничния инспекционен пункт на влизане в Съюза, докато получат резултатите от тези проверки.

               (4)

               Поради много краткия срок на съхранение на живи и охладени двучерупчести мекотели са изключени проверки на границата на Съюза като мярка, която би ограничила търговията в по-малка степен. Пратки с тези мекотели биха станали негодни за консумация от човека преди лабораторните резултати да са налице. Поради това е целесъобразно да се преустанови вносът в Съюза на живи и охладени двучерупчести мекотели с произход от Турция, докато турските власти не бъдат в състояние да предоставят необходимите гаранции.

               (5)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Настоящият регламент се прилага за живи, охладени, замразени или преработени двучерупчести мекотели, предназначени за консумация от човека и с произход от Турция.
   Член 2
   Държавите членки не позволяват вноса в Съюза на живи и охладени двучерупчести мекотели от Турция.
   Член 3
   1.   Държавите членки проверяват пратки от замразени и преработени двучерупчести мекотели с произход от Турция, както е предвидено в параграф 2, като използват подходящи планове за вземане на проби и методи на откриване.
   Тези проверки се извършват на граничния инспекционен пункт, където съответните пратки влизат в Съюза.
   2.   Държавите членки извършват необходимите изпитвания, за да определят следното:

               а)

               нивото на заразяване с Escherichia coli във всички пратки замразени двучерупчести мекотели;

               б)

               наличието на морски биотоксини във всички пратки замразени или преработени двучерупчести мекотели.

         3.   Пратките, които се подлагат на посочените в параграфи 1 и 2 проверки, остават под надзора на компетентните органи на съответния граничен инспекционен пункт, докато се получат и оценят резултатите от изпитванията.
   4.   Ако при посочените в параграфи 1 и 2 проверки се установи, че дадена пратка вероятно е вредна за човешкото здраве, компетентният орган незабавно конфискува и унищожава пратките.
   Член 4
   Всички разходи, възникнали във връзка с прилагането на настоящия регламент, са за сметка на оператора или неговия представител, отговарящи за пратката при представянето ѝ на граничния инспекционен пункт на влизане в Съюза.
   Член 5
   Настоящият регламент влиза в сила на третия ден след публикуването му в Официален вестник на Европейския съюз.

   Той се прилага до 4 август 2014 година.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 юли 2013 година.

            За Комисията

            Председател

         José Manuel BARROSO

      (1)  ОВ L 24, 30.1.1998 г., стр. 9.


title: Регламент за изпълнение (ЕС) № 455/2013 на Комисията от 7 май 2013 година за вписване на название в регистъра на защитените наименования за произход и защитените географски указания [Ξηρά Σύκα Ταξιάρχη (Xira Syka Taxiarchi) (ЗНП)]

text:
               17.5.2013

               BG

               Официален вестник на Европейския съюз

               L 133/11

         РЕГЛАМЕНТ ЗА ИЗПЪЛНЕНИЕ (ЕС) № 455/2013 НА КОМИСИЯТА
   от 7 май 2013 година
   за вписване на название в регистъра на защитените наименования за произход и защитените географски указания [Ξηρά Σύκα Ταξιάρχη (Xira Syka Taxiarchi) (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               Регламент (ЕС) № 1151/2012 влезе в сила на 3 януари 2013 г. Той отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               Съгласно член 6, параграф 2 от Регламент (ЕО) № 510/2006 заявката за регистрация на названието „Ξηρά Σύκα Ταξιάρχη“ (Xira Syka Taxiarchi), подадена от Гърция, бе публикувана в Официален вестник на Европейския съюз
                   (3).

               (3)

               Тъй като Комисията не е получила никакви възражения съгласно член 7 от Регламент (ЕО) № 510/2006, названието следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 май 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ C 155, 1.6.2012 г., стр. 11.

      ПРИЛОЖЕНИЕ
      Селскостопански продукти, предназначени за консумация от човека и изброени в приложение I към Договора:

         Клас 1.6.   Плодове, зеленчуци и зърнени култури, пресни или преработени

      ГЪРЦИЯ
      Ξηρά Σύκα Ταξιάρχη (Xira Syka Taxiarchi) (ЗНП)


title: Регламент за изпълнение (ЕС) 2015/1867 на Комисията от 19 октомври 2015 година за изменение на Регламент (ЕО) № 494/2002 по отношение на задължението за разтоварване

text:
               20.10.2015

               BG

               Официален вестник на Европейския съюз

               L 275/20

         РЕГЛАМЕНТ ЗА ИЗПЪЛНЕНИЕ (ЕС) 2015/1867 НА КОМИСИЯТА
   от 19 октомври 2015 година
   за изменение на Регламент (ЕО) № 494/2002 по отношение на задължението за разтоварване
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 850/98 на Съвета от 30 март 1998 г. относно опазването на рибните ресурси посредством технически мерки за защита на младите екземпляри морски организми (1), и по-специално член 48 от него,
   като има предвид, че:

               (1)

               Съгласно Регламент (ЕС) № 1380/2013 на Европейския парламент и на Съвета (2) постепенното премахване на изхвърлянето на улов чрез въвеждане на задължението за разтоварване на сушата на улова от видовете, подлежащи на ограничения на улова, е една от целите на общата политика в областта на рибарството.

               (2)

               Съгласно член 15, параграф 1, буква в) от Регламент (ЕС) № 1380/2013 задължението за разтоварване се прилага от 1 януари 2016 г. по отношение на мерлузата при видовете риболов, които се определят от посочения вид.

               (3)

               Някои разпоредби на Регламент (ЕО) № 494/2002 на Комисията (3) противоречат на задължението за разтоварване, като задължават рибарите да изхвърлят уловената мерлуза, която превишава някои ограничения за състава на улова.

               (4)

               Следователно тези разпоредби на Регламент (ЕО) № 494/2002 следва да бъдат изменени, като се въведе изискването целият непреднамерен улов на мерлуза да се разтоварва на сушата и да се приспада от квотите.

               (5)

               Мерките, предвидени в настоящия регламент, са в съответствие със становището на Комитета по рибарство и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 494/2002 се изменя, както следва:

               1)

               Вмъква се следният член 1а:
               „Член 1а
               За целите на настоящия регламент „непреднамерен улов“ означава случаен улов на морски организми, които съгласно член 15 от Регламент (ЕС) № 1380/2013 на Европейския парламент и на Съвета (4) трябва да бъдат разтоварени на сушата и приспаднати от квотите или поради факта, че са под минималния референтен размер за опазване, или защото количеството им надвишава разрешените количества съгласно правилата за състава на улова и за прилова.

                  (4)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).“"

               2)

               В член 2 се добавя следният параграф 3:
               „3.   Параграф 1 не се прилага за непреднамерения улов на мерлуза, който подлежи на задължението за разтоварване на сушата, определено в член 15 от Регламент (ЕС) № 1380/2013. Този непреднамерен улов се разтоварва на сушата и се приспада от квотите.“

         Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   Той се прилага от 1 януари 2016 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 октомври 2015 година.

            За Комисията

            Председател

         Jean-Claude JUNCKER

      (1)  ОВ L 125, 27.4.1998 г., стр. 1.

      (2)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).

      (3)  Регламент (ЕО) № 494/2002 на Комисията от 19 март 2002 г. за установяване на допълнителни технически мерки за възстановяване на ресурсите от мерлуза в подзони на ICES (Международен съвет за изследване на морето) III, IV, V, VI и VII и участъци на ICES VIIIa, b, d и e (ОВ L 77, 20.3.2002 г., стр. 8).


title: Регламент за изпълнение (ЕС) 2017/454 на Комисията от 15 март 2017 година за оттегляне на приемането на ангажимента за четирима производители износители съгласно Решение за изпълнение 2013/707/ЕС за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки

text:
               16.3.2017

               BG

               Официален вестник на Европейския съюз

               L 71/5

         РЕГЛАМЕНТ ЗА ИЗПЪЛНЕНИЕ (ЕС) 2017/454 НА КОМИСИЯТА
   от 15 март 2017 година
   за оттегляне на приемането на ангажимента за четирима производители износители съгласно Решение за изпълнение 2013/707/ЕС за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз („Договора“),
   като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния антидъмпингов регламент“), и по-специално член 8 от него,
   като взе предвид Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (2) („основния антисубсидиен регламент“), и по-специално член 13 от него,
   като с настоящото уведомява държавите членки,
   като има предвид, че:
   A.   АНГАЖИМЕНТ И ДРУГИ СЪЩЕСТВУВАЩИ МЕРКИ

               (1)

               С Регламент (ЕС) № 513/2013 (3) Европейската комисия („Комисията“) наложи временно антидъмпингово мито върху вноса в Европейския съюз („Съюза“) на кристални силициеви фотоволтаични модули („модули“) и ключови компоненти (т.е. елементи и полупроводникови пластини) с произход или изпратени от Китайската народна република (КНР).

               (2)

               Група производители износители възложиха на Китайската търговска камара за внос и износ на машини и електронни продукти (CCCME) да предложи на Комисията от тяхно име ценови ангажимент, което CCCME направи. От условията на посочения ценови ангажимент е видно, че той представлява съвкупност от индивидуални ценови ангажименти за всеки производител износител, които от съображения за административно удобство са координирани от CCCME.

               (3)

               С Решение 2013/423/ЕС (4) Комисията прие този ценови ангажимент по отношение на временното антидъмпингово мито. С Регламент (ЕС) № 748/2013 (5) Комисията измени Регламент (ЕС) № 513/2013, за да се въведат техническите промени, необходими поради приемането на ангажимента, по отношение на временното антидъмпингово мито.

               (4)

               С Регламент за изпълнение (ЕС) № 1238/2013 (6) Съветът наложи окончателно антидъмпингово мито върху вноса в Съюза на модули и елементи с произход или изпратени от КНР („разглежданите продукти“). С Регламент за изпълнение (ЕС) № 1239/2013 (7) Съветът наложи също така окончателно изравнително мито върху вноса в Съюза на разглежданите продукти.

               (5)

               След получаване на уведомление за изменена версия на ценовия ангажимент от страна на група производители износители („производителите износители“) съвместно със CCCME, с Решение за изпълнение 2013/707/ЕС (8) Комисията потвърди приемането на изменения ценови ангажимент („ангажимента“) за периода на прилагане на окончателните мерки. В приложението към Решение за изпълнение 2013/707/ЕС са изброени производителите износители, чийто ангажимент бе приет, сред които:

                           а)

                           GCL System Integration Technology Co. Ltd заедно с неговите свързани дружества в КНР, съвместно попадащи в обхвата на допълнителен код по ТАРИК B850 („GCL Technology“);

                           б)

                           Hareon Solar Technology Co. Ltd заедно с неговите свързани дружества в КНР и в Съюза, съвместно попадащи в обхвата на допълнителен код по ТАРИК B842 („Hareon Solar“);

                           в)

                           Jetion Solar (China) Co. Ltd заедно с неговите свързани дружества в КНР и в Съюза, съвместно попадащи в обхвата на допълнителен код по ТАРИК B830 („Jetion Solar“);

                           г)

                           Zhongli Talesun Solar Co. Ltd заедно с неговото свързано дружество в Съюза, съвместно попадащи в обхвата на допълнителен код по ТАРИК B922 („Talesun Solar“).

               (6)

               С Решение за изпълнение 2014/657/ЕС (9) Комисията прие предложение от производителите износители съвместно със CCCME за пояснения относно прилагането на ангажимента по отношение на разглежданите продукти, обхванати от ангажимента, а именно модули и елементи с произход или изпратени от КНР, понастоящем класирани в код по КН ex 8541 40 90 (кодове по ТАРИК 8541409021, 8541409029, 8541409031 и 8541409039), произведени от производителите износители („обхванатия продукт“). Антидъмпинговите и изравнителните мита, посочени в съображение 4 по-горе, заедно с ангажимента, по-нататък са наричани общо „мерките“.

               (7)

               С Регламент за изпълнение (ЕС) 2015/866 (10) Комисията оттегли приемането на ангажимента за трима производители износители.

               (8)

               С Регламент за изпълнение (ЕС) 2015/1403 (11) Комисията оттегли приемането на ангажимента за още един производител износител.

               (9)

               С Регламент за изпълнение (ЕС) 2015/2018 (12) Комисията оттегли приемането на ангажимента за двама производители износители.

               (10)

               С Известие за започване, публикувано в Официален вестник на Европейския съюз
                   (13) на 5 декември 2015 г., Комисията започна разследване в рамките на преразглеждане с оглед на изтичане на срока на действие на антидъмпинговите мерки.

               (11)

               С Известие за започване, публикувано в Официален вестник на Европейския съюз
                   (14) на 5 декември 2015 г., Комисията започна разследване в рамките на преразглеждане с оглед на изтичане на срока на действие на изравнителните мерки.

               (12)

               С Известие за започване, публикувано в Официален вестник на Европейския съюз
                   (15) на 5 декември 2015 г., Комисията също така започна частично междинно преразглеждане на антидъмпинговите и изравнителните мерки.

               (13)

               С Регламент за изпълнение (ЕС) 2016/115 (16) Комисията оттегли приемането на ангажимента за още един производител износител.

               (14)

               С Регламент за изпълнение (ЕС) 2016/185 (17) Комисията разшири обхвата на окончателното антидъмпингово мито, наложено с Регламент (ЕС) № 1238/2013 на Съвета върху вноса на разглежданите продукти с произход или изпратени от Китайската народна република, за да включва вноса на разглеждания продукт, изпращан от Малайзия и Тайван, независимо дали е с деклариран произход от Малайзия и Тайван.

               (15)

               С Регламент за изпълнение (ЕС) 2016/184 (18) Комисията разшири обхвата на окончателното изравнително мито, наложено с Регламент (ЕС) № 1239/2013 на Съвета върху вноса на разглежданите продукти с произход или изпратени от Китайската народна република, за да включва вноса на разглеждания продукт, изпращан от Малайзия и Тайван, независимо дали е с деклариран произход от Малайзия и Тайван.

               (16)

               С Регламент за изпълнение (ЕС) 2016/1045 (19) Комисията оттегли приемането на ангажимента за още един производител износител.

               (17)

               С Регламент за изпълнение (ЕС) 2016/1382 (20) Комисията оттегли приемането на ангажимента за още петима производители износители.

               (18)

               С Регламент за изпълнение (ЕС) 2016/1402 (21) Комисията оттегли приемането на ангажимента за още трима производители износители.

               (19)

               С Регламент за изпълнение (ЕС) 2016/1998 (22) Комисията оттегли приемането на ангажимента за още петима производители износители.

               (20)

               С Регламент за изпълнение (ЕС) 2016/2146 (23) Комисията оттегли приемането на ангажимента за още двама производители износители.

         B.   УСЛОВИЯ НА АНГАЖИМЕНТА

               (21)

               Съгласно ангажимента всеки производител износител може доброволно да оттегли ангажимента си във всеки един момент през периода на прилагането му.

         C.   ДОБРОВОЛНО ОТТЕГЛЯНЕ

               (22)

               През октомври 2016 г. Jetion Solar, Hareon Solar и GCL Technology уведомиха Комисията, че желаят да се оттеглят от ангажимента.

               (23)

               През януари 2017 г. Talesun Solar уведоми Комисията, че желае да се оттегли от ангажимента.

         D.   ОТТЕГЛЯНЕ НА ПРИЕМАНЕТО НА АНГАЖИМЕНТА И НАЛАГАНЕ НА ОКОНЧАТЕЛНИ МИТА

               (24)

               Поради това, в съответствие с член 8, параграф 9 от основния антидъмпингов регламент и с член 13, параграф 9 от основния антисубсидиен регламент, както и в съответствие с условията на ангажимента, Комисията стигна до заключението, че приемането на ангажимента по отношение на Jetion Solar, Hareon Solar, GCL Technology и Talesun Solar следва да се оттегли.

               (25)

               Като следствие от това, в съответствие с член 8, параграф 9 от основния антидъмпингов регламент и член 13, параграф 9 от основния антисубсидиен регламент, окончателното антидъмпингово мито, наложено по силата на член 1 от Регламент за изпълнение (ЕС) № 1238/2013, и окончателното изравнително мито, наложено по силата на член 1 от Регламент за изпълнение (ЕС) № 1239/2013, се прилагат автоматично, считано от датата на влизане в сила на настоящия регламент, по отношение на вноса с произход или изпратен от КНР на разглеждания продукт, произвеждан от Jetion Solar, Talesun Solar, Hareon Solar и GCL Technology.

               (26)

               Комисията припомня също така, че когато митническите органи на държавите членки разполагат с данни, че цената, фигурираща върху издадена съгласно ангажимента фактура, не съответства на действително платената цена, те следва да проучат дали не е било нарушено изискването за включване на всички отстъпки в издадените съгласно ангажимента фактури или дали е била спазена МВЦ. Когато митническите органи на държавите членки стигнат до извода, че е налице такова нарушение или че не е била спазена МВЦ, те следва да съберат произтичащите от това мита. В такива случаи, с цел да се улесни работата на митническите органи на държавите членки съобразно член 4, параграф 3 от Договора, Комисията следва да им предостави поверителния текст и друга информация за ангажимента единствено за целите на националното производство.

               (27)

               За сведение, в таблицата в приложението към настоящия регламент са изброени производителите износители, по отношение на които приемането на ангажимента с Решение за изпълнение 2013/707/ЕС остава незасегнато,

         ПРИЕ НАСТОЯЩИЯ РЕГЛАМЕНТ:
   Член 1
   Приемането на ангажимента във връзка със следните дружества се оттегля:

               Наименование на дружеството

               Допълнителен код по ТАРИК

               GCL System Integration Technology Co. Ltd, Konca Solar Cell Co. Ltd, Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED и GCL Solar System (Shuzhou) Limited

               B850

               Jiangyin Hareon Power Co. Ltd, Hareon Solar Technology Co. Ltd, Taicang Hareon Solar Co. Ltd, Hefei Hareon Solar Technology Co. Ltd, Jiangyin Xinhui Solar Energy Co. Ltd и Altusvia Energy (Taicang) Co. Ltd заедно с тяхното свързано дружество в Съюза

               B842

               Jetion Solar (China) Co. Ltd, Junfeng Solar (Jiangsu) Co. Ltd и Jetion Solar (Jiangyin) Co. Ltd заедно с тяхното свързано дружество в Съюза

               B830

               Zhongli Talesun Solar Co. Ltd заедно с неговото свързано дружество в Съюза

               B922

         Член 2
   1.   Когато митническите органи разполагат с данни, че цената, фигурираща върху фактура, издадена съгласно ангажимента в съответствие с член 3, параграф 1, буква б) от Регламент за изпълнение (ЕС) № 1238/2013 и член 2, параграф 1, буква б) от Регламент за изпълнение (ЕС) № 1239/2013 от едно от дружествата, първоначално приели ангажимента с Решение за изпълнение 2013/707/ЕС, не съответства на платената цена и че следователно тези дружества може да са нарушили условията на ангажимента, митническите органи могат, ако това е необходимо за целите на провеждането на националните процедури, да поискат от Комисията да им предостави копие от текста на ангажимента и друга информация с цел да се провери приложимата минимална вносна цена (МВЦ) в деня, когато е издадена фактурата съгласно ангажимента.
   2.   Когато проверката покаже, че платената цена е по-ниска от МВЦ, дължимите вследствие на това мита съгласно член 8, параграф 9 от Регламент (ЕС) 2016/1036 и член 13, параграф 9 от Регламент (ЕС) 2016/1037 се събират.
   Когато проверката покаже, че отстъпките и намаленията не са били включени в търговската фактура, се събират дължимите вследствие на това мита съгласно член 3, параграф 2, буква а) от Регламент за изпълнение (ЕС) № 1238/2013 и член 2, параграф 2, буква а) от Регламент за изпълнение (ЕС) № 1239/2013.
   3.   Посочената в параграф 1 информация може да се използва единствено за целите на събиране на митата, дължими по силата на член 3, параграф 2, буква а) от Регламент за изпълнение (ЕС) № 1238/2013 и член 2, параграф 2, буква а) от Регламент за изпълнение (ЕС) № 1239/2013. В този контекст митническите органи на държавите членки могат да предоставят на дружеството, дължащо тези мита, посочената информация единствено с цел гарантиране на правото им на защита. Тази информация не може по никакъв начин да бъде оповестявана на трети страни.
   Член 3
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 март 2017 година.

            За Комисията

            Председател

         Jean-Claude JUNCKER

      (1)  ОВ L 176, 30.6.2016 г., стр. 21.

      (2)  ОВ L 176, 30.6.2016 г., стр. 55.

      (3)  ОВ L 152, 5.6.2013 г., стр. 5.

      (4)  ОВ L 209, 3.8.2013 г., стр. 26.

      (5)  ОВ L 209, 3.8.2013 г., стр. 1.

      (6)  ОВ L 325, 5.12.2013 г., стр. 1.

      (7)  ОВ L 325, 5.12.2013 г., стр. 66.

      (8)  ОВ L 325, 5.12.2013 г., стр. 214.

      (9)  ОВ L 270, 11.9.2014 г., стр. 6.

      (10)  ОВ L 139, 5.6.2015 г., стр. 30.

      (11)  ОВ L 218, 19.8.2015 г., стр. 1.

      (12)  ОВ L 295, 12.11.2015 г., стр. 23.

      (13)  ОВ C 405, 5.12.2015 г., стр. 8.

      (14)  ОВ C 405, 5.12.2015 г., стр. 20.

      (15)  ОВ C 405, 5.12.2015 г., стр. 33.

      (16)  ОВ L 23, 29.1.2016 г., стр. 47.

      (17)  ОВ L 37, 12.2.2016 г., стр. 76.

      (18)  ОВ L 37, 12.2.2016 г., стр. 56.

      (19)  ОВ L 170, 29.6.2016 г., стр. 5.

      (20)  ОВ L 222, 17.8.2016 г., стр. 10.

      (21)  ОВ L 228, 23.8.2016 г., стр. 16.

      (22)  ОВ L 308, 16.11.2016 г., стр. 8.

      (23)  ОВ L 333, 8.12.2016 г., стр. 4.

      ПРИЛОЖЕНИЕ
      Списък на дружествата:

                  Наименование на дружеството

                  Допълнителен код по ТАРИК

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Zheijiang Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co.Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920


title: Регламент за изпълнение (ЕС) 2015/1205 на Комисията от 23 юли 2015 година за изменение на срока на прилагане на Регламент за изпълнение (ЕС) № 743/2013 за въвеждане на защитни мерки по отношение на вноса на двучерупчести мекотели от Турция, предназначени за консумация от човека (Текст от значение за ЕИП)

text:
               24.7.2015

               BG

               Официален вестник на Европейския съюз

               L 196/2

         РЕГЛАМЕНТ ЗА ИЗПЪЛНЕНИЕ (ЕС) 2015/1205 НА КОМИСИЯТА
   от 23 юли 2015 година
   за изменение на срока на прилагане на Регламент за изпълнение (ЕС) № 743/2013 за въвеждане на защитни мерки по отношение на вноса на двучерупчести мекотели от Турция, предназначени за консумация от човека
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 22, параграф 6 от нея,
   като има предвид, че:

               (1)

               Регламент за изпълнение (ЕС) № 743/2013 на Комисията (2) бе приет, тъй като при одити на службата за вътрешен одит на Комисията — Хранителната и ветеринарна служба (FVO), в Турция бяха установени неизправности при осъществяването на официалния контрол на производството на двучерупчести мекотели, предназначени за износ за Съюза, и тъй като държавите членки докладваха за пратки двучерупчести мекотели с произход от Турция, които не отговарят на микробиологичните стандарти на Съюза.

               (2)

               Компетентните органи на Турция представиха информация по отношение на корективните мерки, предприети за отстраняване на неизправностите в системата за контрол на двучерупчести мекотели, предназначени за износ за Съюза. Предвид сериозността на слабостите, идентифицирани в хода на одитите на FVO обаче, преди евентуалната отмяна на мерките е необходим последващ одит на FVO. Освен това държавите членки докладваха за някои случаи на неспазване на микробиологичните стандарти при двучерупчести мекотели, представени за инспекция на граничен инспекционен пункт на влизане в Съюза.

               (3)

               Срокът на прилагане на Регламент за изпълнение (ЕС) № 743/2013 следва да бъде съответно изменен.

               (4)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Във втората алинея на член 5 от Регламент за изпълнение (ЕС) № 743/2013 датата „4 август 2015 г.“ се заменя с датата „31 декември 2016 г.“
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 юли 2015 година.

            За Комисията

            Председател

         Jean-Claude JUNCKER

      (1)  ОВ L 24, 30.1.1998 г., стр. 9.

      (2)  Регламент за изпълнение (ЕС) № 743/2013 на Комисията от 31 юли 2013 г. за въвеждане на защитни мерки по отношение на вноса на двучерупчести мекотели от Турция, предназначени за консумация от човека (ОВ L 205, 1.8.2013 г., стр. 1).